Document ID: 32012D0382

ROZHODNUTIE POLITICKÉHO A BEZPEČNOSTNÉHO VÝBORU EU BAM RAFAH/1/2012
z 3. júla 2012
o vymenovaní vedúceho pomocnej hraničnej misie Európskej únie na hraničnom priechode v Rafahu (EU BAM Rafah)
(2012/382/EÚ)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 38 tretí odsek,
so zreteľom na jednotnú akciu Rady 2005/889/SZBP z 12. decembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
keďže:
(1)
Podľa článku 11 ods. 1 jednotnej akcie 2005/889/SZBP je Politický a bezpečnostný výbor v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia misie EU BAM Rafah, a najmä rozhodnutie o vymenovaní vedúceho misie.
(2)
Vysoká predstaviteľka Únie pre zahraničné veci a bezpečnostnú politiku navrhla vymenovať za vedúceho misie EU BAM Rafah, ad interim, na obdobie od 1. júla 2012 do 31. júla 2012 pána Davide PALMIGIANIHO,
PRIJAL TOTO ROZHODNUTIE:
Článok 1
Pán Davide PALMIGIANI sa týmto vymenúva za vedúceho pomocnej hraničnej misie Európskej únie na hraničnom priechode v Rafahu (EU BAM Rafah), ad interim, na obdobie od 1. júla 2012 do 31. júla 2012.
Článok 2
Toto rozhodnutie nadobúda účinnosť dňom jeho prijatia.
Uplatňuje sa od 1. júla 2012.
V Bruseli 3. júla 2012

Labels: 10
9
5
15